Curriculum vitae

Curriculum vitae (z ; skratka CV) alebo životopis je stručný opis akademického a profesionálneho života, obvykle slúžiaci ako príloha k žiadosti (o prijatie na štúdium, prijatie do zamestnania a pod.). V súčasnosti sa používa výlučne štrukturovaný životopis, t. j. písaný v podobe formulára namiesto celých viet.

V anglickojazyčnom prostredí (najmä v Spojených štátoch a Kanade) sa používa výraz résumé alebo resume (z ) označujúci stručný životopis s rozsahom spravidla jedna strana formátu A4 (maximálne 23 strany). Životopis (štandardnej dĺžky) sa preto v tomto prostredí označuje aj ako academic résumé (angl. – „akademické rezumé“), ale tiež preň používa výraz curriculum vitae.

Obsah životopisu 
Vo všeobecnosti platí, že životopis je nutné prispôsobiť danému účelu, aby stručne a výstižne informoval o predpokladoch uchádzača. Za odporúčaný rozsah sa pokladajú 2 strany A4.

Základná štruktúra životopisu 
 základné údaje
 akademické tituly
 meno a priezvisko
 dátum a miesto narodenia
 pohlavie
 štátna príslušnosť
 rodinná príslušnosť (nepovinné)
 kontakt – adresa, telefónne číslo, e-mail, príp. aj (relevantný) web
 vzdelanie – absolvované štúdium (pokiaľ má uchádzač ukončenú vysokú školu sa stredoškolské vzdelanie pridáva len ak je relevantné), školenia a kurzy
 prax – pracovné skúsenosti s časovými údajmi, pracovnou pozíciou a menom zamestnávateľa; v prípade absolventa alebo uchádzača s krátkou praxou sa odporúča spomenúť relevantnú dobrovoľnícku činnosť a stáže
 osobné zručnosti
 jazykové znalosti
 počítačové znalosti
 ďalšie relevantné znalosti (napr. skúsenosti s vedením pracovného kolektívu, organizáciou konferencií a pod.)
 vodičský preukaz
 doplňujúce informácie
 referencie – kontaktné osoby, ktoré môžu doložiť uvedené informácie, teda zväčša predchádzajúci zamestnávateľ alebo školiteľ na vysokej škole (pokiaľ sa vyslovene nežiadajú referencie, píše sa: „Referencie sú k dispozícii na vyžiadanie.“)
 prílohy – podľa inštrukcií žiadateľa životopisu, napr. kópia vysokoškolského diplomu, potvrdenie od predchádzajúceho zamestnávateľa, motivačný list a pod.

Niektorí personalisti odporúčajú tiež doplniť decentnú a kvalitnú fotografiu (portrét), zatiaľ čo iní to pokladajú za nevhodný a rušivý prvok.

Europass 
Europass- životopis je jedným z piatich Europass dokumentov. Ide o formát štruktúrovaného životopisu s jednotnou podobou pre všetky členské krajiny EU. Dá sa vyplniť online v 27 jazykových verziách. Za prvý polrok 2015 si vo všetkých jazykoch Europass vytvorilo viac než 10 miliónov Európanov. Ďalšími dokumentami Europassu okrem životopisu sú Jazykový pas, Europass- mobilita, Dodatok k diplomu a dodatok k vysvedčeniu/ osvedčeniu. Podľa štatistiky Európskeho strediska pre rozvoj odbornej prípravy Cedefop Europass životopis vyplňujú najviac ľudia uchádzajúci sa o profesie: čašníka, počítačového programátora, predavača v obchode, zdravotnej sestry, recepčného, kuchára, úradníka, strojného inžiniera, sekretárky v administratíve a inžiniera.

Poznámky

Referencie

Iné projekty

Externé odkazy 
 Zostavenie životopisu podľa štandardizovaného európskeho modelu Europass
 Príklad životopisu požadovaného u Ozbrojených síl SR
 Popis akademického životopisu podľa MIT 

Personalistika